о шъхьадж илъэпкъ ихъишъэ къыхихырэр зыхэт уахътэм, пшъэрылъэу зыуж итым ялъытыгъэу, ежь ищы1ак1э, иидеологие къек1ущтыр арэу зэрэщытыр. Ежь тхак1ом итхылъхэм ащигъэфедэрэр блэк1ыгъэ хъишъэхэм ащыщхэу джырэ лъэхъаным фэлэжьэщтхэр ары. Ащ къыпкъырык1эу  иисторическэ прозэ щырек1ок1рэ хъугъэ-ш1агъэмэ, къэбармэ осак1э щыря1эу мэхъужьы. Ащ ехьыл1агъэу етхы моуштэу К1эрэщэ Тембот: «Сэ тхылъыбэ хъишъэм фэгъэхьыгъэу стхыгъэ, ау егъаш1эми силъэпкъ ихъишъэ егъэлыягъэу згъэдэхагъэп, адрэхэми ар амыш1энэу сяджэ. Ар пк1э зимы1э 1оф ык1и изэрар къэк1онэуи щыт.